राजमहल पहाड़ियाँ

राजमहल पहाड़ियाँ (Rajmahal Hills) भारत के झारखण्ड राज्य के संथाल परगना विभाग में स्थित एक पर्वतमाला है। इनका नाम साहिबगंज ज़िले के राजमहल नगर पर पड़ा है। यह 200–300 मीटर (660–980 फुट) ऊँची पहाड़ियाँ कतार बनाकर उत्तर-दक्षिण दिशा में साहिबगंज ज़िले और दुमका ज़िले में स्थित हैं और  क्षेत्रफल पर विस्तारित हैं। पृथ्वी के भूवैज्ञानिक इतिहास में यह गोण्डवाना लैण्ड नामक बृहत महाद्वीप के उत्तरी छोर पर खड़ी हैं।

जीवाश्म 
पुरावनस्पति विज्ञान की दृष्टि से राजमहल पहाड़ियों में कई वनस्पति जीवाश्म (फॉसिल) मिलते हैं, जिस कारणवश इन क्षेत्रों को भारतीय भूवैज्ञानिक सर्वेक्षण द्वारा भारत का एक राष्ट्रीय भूवैज्ञानिक स्मारक घोषित करा गया है। राजमहल पहाड़ियों में 6.8 to 14.5 करोड़ वर्ष पुराने वनस्पति जीवाश्म मिले हैं। यहाँ पर विश्वभर के भूवैज्ञानिक और पुरावनस्पति विशेषज्ञ अध्ययन करने आते हैं। राज्य सरकार द्वारा सन् 2018 में कुछ कम्पनियों को इस क्षेत्र में खनन करने की अनुमति मिलने से इन जीवाश्मों की संरक्षण को लेकर चिंता बनी हुई है।

इन्हें भी देखें 
 भारत के राष्ट्रीय भूवैज्ञानिक स्मारक
 राजमहल
 साहिबगंज ज़िला
 दुमका ज़िला

सन्दर्भ 

झारखंड के पर्वत
साहिबगंज ज़िला
दुमका ज़िला
भारत में जीवाश्मविज्ञान